Kevadel kogu maailma raputanud COVID-19 pandeemia pani proovile mitme suure organisatsiooni (sise)kommunikatsiooni efektiivsuse. Nii oli see ka Tallinna Ülikoolis. Kui ärevus ja teadmatus kasvasid ülikooli emakeelsete üliõpilaste seas hüppeliselt, siis kuidas tundsid end siin õppivad välistudengid, kes eesti keelt ei mõista?

Selleks, et rahvusvaheliste üliõpilaste probleeme paremini mõista, uurisime kevadel, kuidas neil läheb ning tegime sügisel fookusgrupi intervjuu. Enda ettekandes tutvustan peamisi raskusi, millega meie välistudengid silmitsi seisavad ning räägin kriisiaegsetest proovikividest sisekommunikatsioonis.